Source: https://ispis.sk/judikatura/KSKE/7S22/2011
Timestamp: 2020-04-09 03:47:12+00:00
Document Index: 14716179

Matched Legal Cases: ['§ 48', '§ 10', '§ 48', '§ 35', '§ 8', '§ 10', '§ 10', '§ 146', '§ 246', '§ 42', 'súd ', 'súd ', '§ 48', '§ 35', '§ 8']

KSKE 7 S 22/2011 - iSpis
iSpis Judikatúra – KSKE 7 S 22/2011
KS v Košiciach, dátum 23.05.2012, sp.zn. KSKE 7 S 22/2011
§ 48 ods. 5 zákona č. 511/1992 § 10 ods. 1 zákona č. 71/1992
§ 48 ods. 5 zákona č. 511/1992 § 35b ods. 1 písm. d) zákona č. 511/1992 § 8 ods. 1 zákona č. 71/1992 § 10 ods. 1 zákona č. 71/1992 § 10 ods. 3 zákona č. 71/1992 § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 7S/22/2011 Identifikačné číslo súdneho spisu: 7011200174 Dátum vydania rozhodnutia: 23. 05. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7011200174.3
Uznesenie Krajský súd v Košiciach, v právnej veci žalobcu U.. A. A. U. P. W. J. Q. , trvale bytom v O. E. J. Č.. XXX, zastúpeného JUDr. Ladislavom Csákóom, advokátom, AK so sídlom v Rožňave, Hviezdoslavova č. 4, proti žalovanému Finančnému riaditeľstvu SR, Vazovova 2, Bratislava, v konaní o preskúmanie zákonnosti rozhodnutia a postupu žalovaného Daňového riaditeľstva SR Banská Bystrica č. I/223/19850-123594/2010/992517-r zo dňa 08. 12. 2010 takto
Žalobou zo dňa 22. 02. 2011 sa žalobca domáhal preskúmania zákonnosti rozhodnutia žalovaného zo dňa 08. 12.2010 č. I/223/19850-123594/2010/992517-r, ktorým tento podľa § 48 ods. 5 zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, potvrdil rozhodnutie Daňového úradu Rožňava č. 728/230/28637/10/Gas zo dňa 09. 09. 2010, ktorým bol podľa ust. § 35b ods. 1 písm. d) zákona č. 511/1992 Zb. vyrubený sankčný úrok v sume 8.543,80 eur, a to za nezaplatenie dane z pridanej hodnoty, vyrubenej dodatočným platobným výmerom č. 728/230/631/06/Gas zo dňa 09. 01. 2006 za zdaňovacie obdobie november 1998, v lehote splatnosti a vo výške určenej správcom dane v dodatočnom platobnom výmere daňového subjektu.
Podľa § 8 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný v z n i k o m poplatkovej povinnosti.
Výška súdneho poplatku z návrhu na preskúmanie zákonnosti rozhodnutia orgánu verejnej správy na základe žaloby je 66,-- eur (položka 10 písm. a/ Sadzobníka súdnych poplatkov, ktorý je prílohou k zákonu č. 71/1992 Zb. o súdnych poplatkoch a poplatku za výpis z registra trestov v znení neskorších predpisov) .
Výzvou zo dňa 12. 03. 2012, doručenou právnemu zástupcovi žalobcu dňa 26. 03. 2012, bol tento vyzvaný, aby v zákonnej 10-dňovej lehote, t. j. do dňa 05. 04. 2012, uhradil predpísaný súdny poplatok.
Žalobca v určenej lehote (list č. 68 spisu) a ani do dnešného dňa súdny poplatok neuhradil.